উনিশ শতকের মাঝামাঝি সময় কলকাতায় একটি পৌর কর্পোরেশন প্রতিষ্ঠার চেষ্টা করা হয়। ১৮৪৭সালে প্রথমবারের মতো নির্বাচনী ব্যবস্থা চালু করা হয় এবং ৭ জন বোর্ডের সদস্যের মধ্যে ৪ জনই রেট দাতা দ্বারা নির্বাচিত হয়ন। ১৮৫২ সালে বোর্ডটি একটি নতুন সংস্থা দ্বারা প্রতিস্থাপিত হয় এবং ১৮৬৩ সালে একটি নতুন সংস্থা গঠিত হয়। পুরানো রেকর্ড অনুসারে, ১৮৭২ সালে কলকাতায় ২৫ টি ওয়ার্ড ছিল। ওয়ার্ড গুলি হল - ১. শ্যামপুকুর, ২.কুমরটুলি, ৩. বড়তলা, ৪. সুকিয়া স্ট্রিট, ৫. জোড়বাগান, ৬. জোড়াসাঁকো, ৭. বড়বাজার, ৮. কলুটোলা, ৯. মুচিপাড়া, ১০.বউবাজার, ১১. পদ্মপুকুর, ১২. ওয়াটারলু স্ট্রিট, ১৩. ফেনউইক বাজার, ১৪. তালতলা, ১৫. কলিঙ্গ, ১৬. পার্ক স্ট্রিট, ১৭. ভিক্টোরিয়া টেরেস, ১৮. হেস্টিংস, ১৯. এন্টালি, ২০. বেনিয়াপুকুর, ২১. বালিগঞ্জ-টলিগঞ্জ, ২২. ভবানীপুর, ২৩. আলিপুর, ২৪ .একবালপুর এবং ২৫. ওয়াটগঞ্জ। ১৮৭৬ সালে একটি নতুন পৌর কর্পোরেশন তৈরি করা হয়, যার মধ্যে ৪৮ জন কমিশনার নির্বাচিত হন এবং ২৪ জন সরকার কর্তৃক নিযুক্ত হন। ১৮৮৮ সালের পৌর একীকরণ আইন কার্যকর হওয়ার সাথে সাথে পৌর কর্পোরেশনের আওতাধীন অঞ্চলটি প্রসারিত করা হয়। কিছু নির্দিষ্ট অঞ্চল ইতিমধ্যে ছিল তবে এর বেশিরভাগ অংশ যুক্ত করা হয় (বর্তমান বানান) - এন্টালি, মানিকতলা, বেলিয়াঘাটা, উল্টাডাঙ্গা, চিতপুর, কাশীপুর, বেনিয়াপুকুর, বালিয়াগঞ্জ, ওয়াটগঞ্জ ও একবালপুর এবং গার্ডেন রিচ ও টালিগঞ্জ। ১৯২৩ সালের কলকাতা পৌর আইন গুরুত্বপূর্ণ পরিবর্তন আনে। এটি গণতান্ত্রিক পদক্ষেপে সংবিধানকে উদার করে তুলেছিল।

রাজ্য সরকার ১৯৪৮ সালে কর্পোরেশনকে বরখাস্ত করে এবং ১৯৫১ সালের কলকাতা পৌর আইন কার্যকর হয়। ১৯৬২ সালে পৌরসভা নির্বাচনে প্রাপ্তবয়স্কদের ভোটাধিকার চালু হয়। নগরীর দক্ষিণাঞ্চলে কিছু অঞ্চল যুক্ত হওয়ার সাথে সাথে ওয়ার্ডের সংখ্যা ৭৫ থেকে ১৪৪-এ উন্নীত হয়।

ইতিহাস
নির্বাচন
ভূগোল
জনসংখ্যার উপাত্ত